Mdluli-aansoek slaagRichard Mdluli. Foto: Werner Beukes / SAPA Aansoek om verlof tot appèl is Maandag deur die hooggeregshof in Pretoria aan Richard Mdluli, die geskorste hoof van die polisie en die polisie se misdaadintelligensie-eenheid, toegestaan. Regter Mabel Jansen het beslis dat daar ‘n moontlikheid vir ‘n ander hofbeslissing kan wees. Die nasionale direkteur van openbare vervolging (NDOV) is op 23 September aangesê om weer kriminele aanklagte teen Richard Mdluli in te stel. Die hooggeregshof in Pretoria het vroeër ŉ besluit van die NDOV om kriminele klagtes teen Mdluli terug te trek, ter syde gestel. Die hof het ook ŉ besluit, om Mdluli weer in sy pos as nasionale kommissaris van polisie en hoof van misdaadintelligensie aan te stel, ter syde gestel. Mdluli gaan nou teen dié uitsprake appelleer. Die NDOV se besluit volg nadat die regsorganisasie Freedom Under Law ’n aansoek by die hof ingedien het waarin hulle versoek het dat die tersydestelling van aanklagte wat teen hom onttrek is, hersien moes word, nadat hy onlangs op dié aanklagte vrygespreek is. Hulle het ook gevra dat ernstige bewerings van moord, ontvoering, korrupsie, bedrog en magsmisbruik ondersoek moet word. Lees ook: Mdluli weer in hof vir appèlaansoek Nuuskommentaar: Murphy’s law vir Richard Mdluli “Richard Mdluli moet teregstaan” Mdluli: Nog ŉ spyker in die doodskis Mdluli-hofsaak tot 21 Junie uitgestel Hof beslis teen Mdluli Mdluli hol na arbeidshof Mdluli vir die tweede keer geskors President ontken gerugte oor Mdluli-brief Mdluli-skuif los nie probleem op nie, sê AfriForum Mdluli uit sy amp “geskuif”